Publication: Magyar Közlöny
Issue: MK-2004-89 (Year: 2004, Number: 89)
Era: 2004-2010
Section: [11. számú melléklet a 89/2004. (IV. 20.) Korm. rendelethez]
Paragraph Index: 459

9. Cikk - A szerzõdés módosítása 9(1) A szerzõdés vagy mellékletei bármely módosítását kiegészítõ rendelkezés (addendum) formájában kell rögzíteni, amelyet az eredeti Szerzõdés feltételeivel azonos feltételekkel kell megkötni. Ha a módosítást a Kedvezményezett igényli, a Kedvezményezett két hónappal a módosítás szándékolt hatálybalépése elõtt köteles benyújtani a Bizottságnak a módosításra vonatkozó igényt; kivételnek minõsülnek azok az esetek, amelyeket a Kedvezményezett megfelelõ módon megindokolt és a Bizottság elfogadott. 9(2) Ha a módosítás nem érinti az Intézkedés alapvetõ célját, és a pénzügyi hatás egyetlen költségvetési tételre vonatkozik, vagy olyan költségvetési tételek közötti transzferre korlátozódik, amely a jogosult költségekre vonatkozó valamely tétel eredeti összegének 10 százalékát nem haladja meg, a Kedvezményezett késedelem nélkül kérelmezheti a módosítást és errõl tájékoztathatja a Bizottságot. Ez az eljárás az adminisztratív költségek vagy a tartalék tételek módosítására nem alkalmazható. A címek, bankszámlák változásait és az ellenõrök személyének változását elegendõ bejelenteni, ez azonban nem érinti a Bizottság azon lehetõségét, hogy ellenezze a Kedvezményezett bankszámlára vagy ellenõr személyére vonatkozó választását. A Bizottság fenntartja a jogot arra, hogy követelje a Különleges Feltételek

Source: https://magyarkozlony.hu/hivatalos-lapok/1820f457a8f744a5dc76dc3e39a6e172f5678804/dokumentumok/00dd1295c92134b75b5546d69a56847188b493fc/letoltes